अस्पताल भवन को लोकार्पण का इंतजार पंचायत भवन में हो रही मरीजों की जांच
सोनकच्छ क्षेत्र के गांव जलेरिया में अस्पताल के लिए भवन तो बना दिया गया लेकिन तीन साल से यह लोकार्पण के इंतजार में है। ग्रामीणों की मांग पर उपस्वास्थ्य केंद्र की नई बिल्डिंग बनी थी। दूसरी तरफ मरीजों का र्जलाज वर्तमान में पंचायत भवन में हो रहा है। बिल्डिंग बर्बादी की कगार पर है। ग्रामीण स्वास्थ्य सुविधाओं से वंचित हैं।
नए भवन की हालत ये है कि परिसर का कुछ लोग निजी उपयोग कर रहे हैं। भवन के सामने कंडे रख रहे हैं। ग्रामीणों की मानें तो परिसर के कुछ हिस्से का उपयोग कुछ लोग मवेशी बांधने में कर रहे हैं। धीरे-धीरे भवन जीर्ण-शीर्ण होने लगा है। असामाजिक तत्वों ने भवन में लगी सामग्री भी निकाल ली है, दरवाजे-खिड़कियां निकाली जा चुकी हैं। अन्य सामग्री को भी नुकसान पहुुंचाया गया है। ग्रामीणों में भारी आक्रोश है।
अस्पताल भवन में कंडे जमा रखेे हैं।
अभी तक शुभारंभ क्यों नहीं हुआ मैं दिखवाती हूं, उच्चाधिकारियों को सूचित करती हूं। अतिक्रमण भी जल्द हटवाया जाएगा। -विष्णुलता ऊईके, ब्लॉक मेडिकल ऑफिसर
कभी-कभार ही आते हैं कर्मचारी
भवन तैयार है, लेकिन शुभारंभ नहीं हुआ। उधर, मजबूरन पंचायत भवन के एक कक्ष में मरीजों की जांच की जाती है। केंद्र में तीन कर्मचारी पदस्थ हैं। बकौल ग्रामीण कभी-कभार ही कर्मचारी आते हैं यहीं मरीजों की जांच की जाती है और टीकाकरण भी होता है। इससे पंचायत का काम प्रभावित होता है।
hin_Deva hin_Deva hin_Deva hin_Deva hin_Deva hin_Deva hin_Deva